**ՆԱԽԱԳԻԾ[[1]](#footnote-1)**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ**

**ՕՐԵՆՔԸ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԱՅԻՆ ՕՐԵՆՍԳՐՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ**

**Հոդված 1.** Հայաստանի Հանրապետության 2004 թվականի նոյեմբերի 9-ի աշխատանքային օրենսգրքի (այսուհետ՝ Օրենսգիրք) 13-րդ հոդվածը «որակավորմամբ» բառից հետո լրացնել «կրթական ծրագրով սահմանված կարողությանը, զբաղմունքին համապատասխան» բառերը։

**Հոդված 2.** Օրենսգրքի 17-րդ հոդվածի՝

ա) 1-ին մասը «որակավորման» բառից հետո լրացնել «, կարողության, զբաղմունքի» բառերը,

բ) լրացնել հետևյալ բովանդակությամբ 1.1-րդ մասով.

«1.1. Աշխատող են համարվում նաև մասնագիտական կրթական ծրագրի շրջանակում աշխատանքի վրա հիմնված ուսումնառության ձևով գործնական աշխատանքային ուսուցում անցնող և սահմանված որոշակի աշխատանք կատարող սովորողները։»,

գ) 3-րդ մասը «միջոցառման մասնակցելու» բառերից հետո լրացնել «, ինչպես նաև կրթական ծրագրի շրջանակում աշխատանքի վրա հիմնված ուսումնառության ձևով սահմանված որոշակի աշխատանք կատարելու դեպքերի» բառերը,

դ) 4-րդ մասում «պայմանագիր» բառից հետո լրացնել «, բացառությամբ սույն օրենքի 100․1 հոդվածով նախատեսված մասնագիտական կրթական ծրագրի շրջանակում կնքվող պայմանագրի։» բառերը։

**Հոդված 3**. Օրենսգրքի 20-րդ հոդվածի 1-ին մասի 2-րդ կետը «առանձնահատուկ պայմաններում» բառերից հետո լրացնել «կամ կատարվել է աշխատանք աշխատանքի վրա հիմնված ուսումնառության ձևով մասնագիտական կրթական ծրագրի շրջանակում» բառերը։

**Հոդված 4.** Օրենսգրքի 83-րդ հոդվածի 1-ին մասը «որակավորմամբ աշխատանք» բառերից հետո լրացնել «, մասնագիտական կրթական ծրագրի շրջանակում՝ սահմանված որոշակի աշխատանք` » բառերը։

**Հոդված 5.** Օրենսգրքի 86-րդ հոդվածի 1-ին մասը «ծառայություններից» բառից հետո լրացնել «կամ ուսումնական հաստատությունների ուսանողների (շրջանավարտների) ռեսուրսներից» բառերը։

**Հոդված 6.** Օրենսգրքի 89-րդ հոդվածի՝

ա) 1-ին մասի 3-րդ կետում «պատրաստվածության հետ» բառերից հետո լրացնել «, բացառությամբ սույն օրենքի 100․1 հոդվածով նախատեսված մասնագիտական կրթական ծրագրի շրջանակում կնքվող պայմանագրի» բառերը․

բ) 3-րդ մասը «մասնագիտական պատրաստվածության» բառերից հետո լրացնել «, այդ թվում՝ կրթական ծրագրի շրջանակում աշխատանքի վրա հիմնված ուսումնառության ձևով ուսուցման ընթացքում աշխատանքային փորձառության,» բառերը։

**Հոդված 7.** Օրենսգրքի 91-րդ հոդվածի 3-րդ մասի 1-ին կետը «անձինք» բառերից հետո լրացնել «կամ մասնագիտական կրթական ծրագրի շրջանակում աշխատանքի վրա հիմնված ուսումնառության ձևով սահմանված որոշակի աշխատանք կատարող ուսանողները,» բառերը։

**Հոդված 8.** Օրենսգրքի 95-րդ հոդվածի 3-րդ մասը լրացնել հետևյալ բովանդակությամբ 4.1-րդ մասով.

«4.1) մասնագիտական կրթական ծրագրի շրջանակում աշխատանքի վրա հիմնված ուսումնառության ձևով սահմանված որոշակի աշխատանք կատարող ուսանողների հետ.»։

**Հոդված 9.** Օրենսգրքի գլուխ 13-ը լրացնել հետևյալ բովանդակությամբ նոր հոդվածով.

«**Հոդված 100.1.** **Մանագիտական կրթական ծրագրի շրջանակում աշխատանքային պայմանագիրը**

1. Մասնագիտական կրթական ծրագրի շրջանակում սահմանված որոշակի աշխատանք կատարող սովորողների հետ կնքվում է երկկողմ կամ եռակողմ աշխատանքային պայմանագիր՝ կրթական ծրագիր իրականացնող ուսումնական հաստատության, տվյալ հաստատության համապատասխան կրթական ծրագրում ընդգրկված ուսանողի (նրա օրինական ներկայացուցչի) և այն գործատուի միջև, ովքեր համատեղ իրականացնում են աշխատանքի վրա հիմնված ուսուցման մոդելով մասնագիտական կրթություն։
2. Կրթական ծրագրի շրջանակում աշխատանքային պայմանագիրը կնքվում է այն ժամանակահատվածի համար, որը սահմանվել է համատեղ մշակված գործնական աշխատանքային ուսուցման ծրագրի իրագործման համար։
3. Կրթական ծրագրի շրջանակում աշխատանքային պայմանագրով աշխատանքը վարձատրվում է փաստացի աշխատած ժամանակին կամ կատարված փաստացի աշխատանքին համապատասխան` համաձայն գործատուի սահմանած ժամանակացույցի (գրաֆիկի)։
4. Մասնագիտական կրթական ծրագրի շրջանակում աշխատանքային պայմանագրի գործողության ժամանակահատվածում սովորողը ներգրավվում է իր ուսումնառած մասնագիտության առանձնահատկությունից և սահմանված ծրագրի պահանջներից բխող աշխատանքներում։
5. Պայմանագրի կողմերը իրավունք ունեն լուծելու կրթական ծրագրի շրջանակում կնքված աշխատանքային պայմանագիրը նախքան դրա գործողության ժամկետի լրանալը` այդ մասին առնվազն 10 աշխատանքային օր առաջ գրավոր ձևով ծանուցելով միմյանց։»։

**Հոդված 10**. Օրենսգրքի 143-րդ հոդվածի 1.1-ին մասը «նկատմամբ» բառից հետո լրացնել «, բացառությամբ մասնագիտական կրթական ծրագրի շրջանակում ուսանողների փաստացի կատարած աշխատաժամանակի հաշվարկման դեպքի։» բառերը։

**Հոդված 11.** Օրենսգրքի 148-րդ հոդվածի 3-րդ մասը մինչև «տասնութ տարեկան անձանց, բառերից հետո լրացնել «բացառությամբ մասնագիտական կրթական ծրագրի շրջանակում սահմանված որոշակի աշխատանք կատարող ուսանողների» բառերը։

**Հոդված 12.** Օրենսգրքի 201․1-րդ հոդվածի «աշակերտների» բառը փոխարինել «սովորողների (ուսանողների)», «վեց» բառը «հինգ» բառով, իսկ «աշակերտին» բառը «սովորողներին (ուսանողներին)» բառերով։

**Հոդված 13.** Օրենսգրքի 209-րդ հոդվածը լրացնել հետևյալ բովանդակությամբ 4-րդ մասով.

«4. Մասնագիտական կրթական ծրագրի շրջանակում աշխատանքի վրա հիմնված ուսումնառության մոդելով գործնական աշխատանքային ուսումնառություն անցնող և սահմանված որոշակի աշխատանք կատարող ուսանողին ուսումնական հաստատությունը հատուցում է տեղափոխման և գործուղման հետ կապված ծախսերը, եթե այլ բան նախատեսված չէ գործատուի հետ կնքված պայմանագրով։»։

**Հոդված 14.** Օրենսգրքի 249-րդ հոդվածի 1-ին մասի 2-րդ նախադասությունից հետո լրացնել հետևյալ բովանդակությամբ նոր նախադասություն․

 «Մասնագիտական կրթական ծրագրի շրջանակում աշխատանքի վրա հիմնված ուսումնառության մոդելով գործնական աշխատանքային ուսումնառություն անցնող ուսանողների (աշխատողների) բժշկական զննությունը, այդ թվում՝ պարբերական զննությունն իրականացվում է անվճար։»։

**Հոդված 15.** Օրենսգրքի 257-րդ հոդվածում «արգելվում է» բառից հետո լրացնել «, բացառությամբ մասնագիտական կրթական ծրագրի շրջանակում աշխատանքի վրա հիմնված ուսումնառության մոդելով գործնական աշխատանքային ուսուցում անցնող և սահմանված որոշակի աշխատանք կատարող սովորողների» բառերը։

**Հոդված 16.** Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը։

**Հոդված 17.** Սույն օրենքի 3-րդ հոդվածով նախատեսված մասնագիտական աշխատանքային ստաժում հաշվարկել այն ուսանողների կատարած աշխատանքի տևողությունը, որոնք ապահովվել են կրթության կառավարման պետական լիազոր մարմին գերատեսչական ակտով իրականացված փորձարարական ծրագրի շրջանակում սահմանված գործնական աշխատանքային ուսուցման պահանջները։

Աշխատանքային ստաժի հաշվարկման կարգում, որպես աշխատանքային ստաժում հաշվարկման ենթակա այլ ժամանակահատված, թույլատրել կրթական ծրագրի շրջանակում աշխատանքի վրա հիմնված ուսումնառության մոդելով սահմանված որոշակի աշխատանք կատարած աշխատանքի տևողությունը՝ անկախ դրա իրականացման պարբերականությունից։

1. *Նախագիծը պատրաստվել է Գերմանիայի կառավարության անունից Գերմանական միջազգային համագործակցության ընկերության (ԳՄՀԸ/GIZ) կողմից իրականացվող «Մասնավոր հատվածի զարգացում և մասնագիտական կրթություն և ուսուցում Հարավային Կովկասում» ծրագրի աջակցությամբ* [↑](#footnote-ref-1)